Antoni Adamiuk

**Antoni Władysław Adamiuk** (født 18. desember 1913 i Old Forge i Lackawanna County i Pennsylvania i USA; død 25. januar 2000 i Opole i Polen) var en amerikanskfødt polsk katolsk geistlig som var hjelpebiskop i Opole.
## Liv og virke
### Bakgrunn
Antoni Adamiuk var sønn av polske emigranter til USA. Senere vendte familien tilbake til Polen, og slo seg ned i *Maksymówka* øst i landet - et sted som senere ble del av Sovjetunionen (i oblast Ternopol i Ukrainske SSR). Fra 1925 til 1933 gikk Antoni på *Juliusz-Słowacki*-gymnasiet i Tarnopol. Etter eksamen studerte han filosofi og katolsk teologi ved Jan-Kazimierz-universitetet i Lwów.

### Prest
Den 18. juni 1939 ble han presteviet i *Maria Himmeopptagelses-katedralen* av erkebiskopen av Lwów, Bolesław Twardowski.

Adamiuk var så kapellan og kateket i menigheten *St. Stanislaus* i Busk. I mai 1944 måtte han forlate regionen. Deretter virket han fra juni 1944 til mai 1945 i Strzelce Wielkie. Etter dette var han sjelesørger og religionslærer i menighetene *Hellige kors* i Klisino og *St. Hedwig* i Szonów. I 1946 ble han også dekan i dekanatet Głubczyce. Fra 1957 var Adamiuk ansvarlig for religionsundervisningen i det apostoliske administratur Opole og leder av avdelingen for katekese og avdelingen for kunst og kirkebygg. Derutover fungerte han som prosynodaleksaminator og som sensor forut for det biskoppelige *imprimatur* av religiøse bøker. I 1961 ble han dessuten kuriens kansler. Dessuten underviste Antoni Adamiuk 1958-1978 kateketikk og pedagogikk ved presteseminaret i Nysa.

### Hjelpebiskop i Opole
Den 6. juni 1970 utnevnte pave Paul VI ham til titulærbiskop av *Ala Miliaria* og til hjelpebiskop i Opole. Den apostoliske administrator av Opole, Franciszek Jop, bispeviet ham den 5. juli samme år i prokatedralen i Opole; medkonsekratorer var biskopen av Przemyśl, Ignacy Tokarczuk, og hjelpebiskopen i Opole, Wacław Wycisk, og den apostoliske administrator av Lvov, Jan Ewangelista Nowicki. Antoni Adamiuk var også generalvikar, ansvarlig for arbeider- og bondesjelesorg, og for forlagsvesenet. I den polske bispekonferanse tilhørte han kommisjonene for arbeidersjelesorg, måtehold og katekese. I september 1980 var han kapellan for fagforeningen *[[Solidarność]]* i Opole og fra 1996 æresmedlem av den.

Pave Johannes Paul II innvilget den 2. september 1989 hans aldersmotiverte avskjedssøknad. Adamiuk døde 25. januar 2000 i Opole og ble begravet på fransiskanergravlunden på St. Annaberg.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Biskop Claudio Rangoni (1559-1621) *1593
*Erkebiskop Wawrzyniec Gembicki (1559-1624) *1601
*Erkebiskop Jan Wężyk (1575-1638) *1620
*Biskop Piotr Gembicki (1585-1657) *1637
*Biskop Jan Gembicki (1602-1675) *1653
*Biskop Bonawentura Dobrogost Madaliński (1623-1691) *1672
*Biskop Jan Małachowski (1623-1699) *1677
*Erkebiskop Stanisław Szembek (1651-1721) *1690
*Biskop Felicjan Konstanty Szaniawski (1668-1732) *1707
*Biskop Andrzej Stanisław Załuski (1695-1758) *1724
*Erkebiskop Adam Ignacy Komorowski (1699-1759) *1749
*Erkebiskop Władysław Aleksander Łubieński (1703-1767) *1758
*Biskop Andrzej Mikołaj Stanisław Kostka Młodziejewski (1717-1780) *1767
*Biskop Kasper Kazimierz Kolumna Cieciszowski (1745-1831) *1775
*Biskop Franciszek Borgiasz Mackiewicz (1756-1842) *1817
*Biskop Michał Piwnicki (1771-1855) *1827
*Erkebiskop Ignacy Ludwik Pawłowski (1776-1842) *1829
*Erkebiskop Kazimierz Roch Dmochowski (1780-1851) *1841
*Erkebiskop Wacław Żyliński (1803-1863) *1848
*Biskop Aleksander Kazimierz Bereśniewicz (1823-1907) *1859
*Biskop Szymon Marcin Kozłowski (1829-1899) *1883
*Biskop Mieczyslaw Leonard Pallulon (1834-1908) *1883
*Erkebiskop Bolesław Hieronim Kłopotowski (1848-1903) *1897
*Biskop Jerzy Józef Elizeusz Szembek (1851-1905) *1901
*Biskop Stanisław Kazimierz Zdzitowiecki (1854-1927) *1902
*Kardinal Aleksander Kakowski (1862-1938) *1913
*Biskop Jan Kanty Lorek, C.M. (1886-1967) *1936
*Biskop Franciszek Jop ((1897-1976) *1946
*Biskop *Antoni Adamiuk* (1898-1978) *1950

## Referanser


## Litteratur
* 
* 
* 
* 
*